Vaani Pushpa 140 Views Preparation , re-entry , Sania Mirza
sania mirza
హైదరాబాద్‌: భారత టెన్నిస్‌ క్రీడాకారిణి సానియా మీర్జా త్వరలో మళ్లీ అంతర్జాతీయ టోర్నీలో ఆడబోతోంది. ఇందుకోసం ఇప్పటికే కసరత్తులు మొదలు పెట్టేసింది. తల్లి కావడంతో ఆటకు తాత్కాలిక విరామమిచ్చిన సానియా…వచ్చే ఏడాది రీ ఎంట్రీ ఇచ్చేందుకు జిమ్‌లో కష్టపడుతోంది. ఈమేరకు జిమ్‌లో కసరత్తులు చేస్తున్న వీడియో ఒకటి సానియా తాజాగా ఇన్‌స్టాగ్రామ్‌లో షేర్‌ చేసింది. కష్టపడి 4 నెలల్లో 26కేజీల బరువు తగ్గినట్లు చెప్పుకొచ్చింది. ఏకాగ్రత, శ్రమ, నిబద్ధత కారణంగానే ఇది సాధ్యమైందని తెలిపింది. నా బరువు గురించి ఇప్పటికే చాలామంది ప్రశ్నించారు. బరువు తగ్గడం ఎలా సాధ్యమైందని అడుగుతున్నారు. నేను నా బిడ్డకు జన్మనిచ్చిన తర్వాత 23కేజీలు తగ్గాలని ధ్యేయంగా పెట్టుకున్నాను. కానీ, 26కేజీల బరువు తగ్గించుకోగలిగాను శ్రమ, క్రమశిక్షణ వల్లనే ఇది సాధ్యమైంది. బిడ్డకు జన్మనిచ్చిన తర్వాత ఇంత బరువు తగ్గడం మామూలు విషయం కాదని చాలా మంది నాకు సందేశాలు పంపుతున్నారు. మహిళలూ…మీకో మాట చెప్పదలుచుకున్నాను. నేనే సాధించాను. అంటే అది మీకు కూడా సాధ్యమవుతుందని అర్థం. రోజుకు ఒకటి లేదా రెండు గంటలకు జిమ్‌లో కష్టపడండి. మీరే అద్భుతాలు చూస్తారని రాసుకొచ్చి వీడియో షేర్‌ చేసింది. సానియా గతేడాది అక్టోబర్‌లో మగబిడ్డకు జన్మనిచ్చారు.
తాజా క్రీడా వార్తల కోసం క్లిక్‌ చేయండి.. https://www.vaartha.com/news/sports/